钦定古今图书集成/明伦汇编/氏族典/第121卷 > 陈兴
## 钦定古今图书集成/明伦汇编/氏族典/第121卷 > 陈兴

按《宋史陈兴传》：“兴，澶州卫南人。开宝中，应募为卒，得
隶御龙右直。太宗征河东，幸幽陵，兴常从，特被赏赐，
累迁天武指挥使。端拱中，改御前忠佐步军副都军
头。明年，李继隆行营河西，命权知夏州。至道初，继隆
荐其材干，召补御龙弩直都虞候。咸平初，为马军都
军头，领蒙州刺史。三年，真授宪州刺史，知霸州，徙沧”
州副都部署，移石隰驻泊，又徙泾原仪渭镇戍军部
署。景德三年，迁本州团练使、知徐州。大中祥符初，召
为龙神卫四厢都指挥使，领登州防御使，出为邠宁、
环庆路副都部署兼知邠州。坐擅释劫盗罢军职，改
徐州防御使、知怀州。六年，卒。